Document ID: 32004R0260

Uredba Komisije (ES) št. 260/2004
z dne 6. februarja 2004
o spremembi prilog I, III, V in VII k Uredbi Sveta (EGS) št. 3030/93 o skupnih pravilih za uvoz nekaterih tekstilnih izdelkov po poreklu iz tretjih držav
KOMISIJA EVROPSKIH SKUPNOSTI JE -
op upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav [1] in zlasti člena 19 Uredbe,
ob upoštevanju naslednjega:
(1) Skupna pravila za uvoz nekaterih tekstilnih izdelkov s poreklom iz tretjih držav je treba dopolniti zaradi upoštevanja zadnjega razvoja dogodkov.
(2) Svet je s Sklepom 2003/453/ES [2] odobril podpis, v imenu Evropske skupnosti, Sporazuma v obliki izmenjave pisem o spremembi Sporazuma med Evropsko gospodarsko skupnostjo in Socialistično republiko Vietnam o trgovini s tekstilnimi izdelki in oblačili in o drugih ukrepih za odpiranje trga ter odobril začasno uporabo Sporazuma.
(3) Svet je s Sklepom 1999/867/ES [3] odobril podpis, v imenu Evropske skupnosti, Sporazuma v obliki izmenjave pisem o spremembi Sporazuma med Evropsko gospodarsko skupnostjo in Republiko Uzbekistan o trgovini s tekstilnimi izdelki in oblačili in o drugih ukrepih za odpiranje trga ter odobril začasno uporabo Sporazuma.
(4) Komisija je z Uredbo (ES) št. 337/2003 [4] opustila uporabo režima dvojne kontrole za nekatere tekstilne izdelke s poreklom iz Ukrajine.
(5) Memorandum o soglasju [5] z Egiptom je prenehal veljati 31. decembra 2003.
(6) Sporazum med Evropsko skupnostjo in Nekdanjo jugoslovansko republiko Makedonijo o trgovini s tekstilnimi izdelki in oblačili [6] je prenehal veljati 31. decembra 2003.
(7) Spremembe kombinirane nomenklature se uporabljajo od 1. januarja 2004 [7]. Te spremembe vplivajo tudi na nekatere tarifne številke iz Priloge I k Uredbi (EGS) št. 3030/93.
(8) Zaradi jasnosti je nekatere priloge k Uredbi (EGS) št. 3030/93 treba v celoti nadomestiti.
(9) Zato je treba ustrezno spremeniti Uredbo (EGS) št. 3030/93.
(10) Da bi zagotovili, da Skupnost izpolnjuje svoje mednarodne obveznosti, morajo ukrepi, predvideni s to uredbo, začeti veljati 1. januarja 2004.
(11) Ukrepi, predvideni v tej uredbi, so v skladu z mnenjem Odbora za tekstil, predvidenega v členu 17 Uredbe (EGS) št. 3030/93 -
SPREJELA NASLEDNJO UREDBO:
Člen 1
Uredba (EGS) št. 3030/93 se spremeni tako:
1. Priloge I, III, V in VII se nadomestijo z besedili iz priloge k tej uredbi;
2. v Prilogi III se Seznam A nadomesti z besedilom iz priloge k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. januarja 2004 dalje.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. februarja 2004

Labels: 1
3
5